আরও এক শিশুর শরীরে HMPV! এবার কোন রাজ্যে সংক্রমণ?

ওয়েব ডেস্ক: চীনের এইচএমপি ভাইরাস (HMPV) নিয়ে দেশজুড়ে আতঙ্ক অব্যাহত। ইতিমধ্যে ভারতের একাধিক রাজ্যে এইচএমপি ভাইরাসে আক্রান্ত হওয়ার খবর সামনে এসেছে। দক্ষিণ ভারতের ব্যাঙ্গালুরু শহরে প্রথম একটি শিশুর দেহে প্রথমবার এই সংক্রমণের খবর সামনে এসেছিল। তারপর ধীরে ধীরে মহারাষ্ট্র, কেরালা ও পশ্চিমবঙ্গেও শিশুদের আক্রান্ত হওয়ার খবর সামনে এসেছিল। আর এবার অসমের (Assam) এক শিশু এইচএমপি ভাইরাসে আক্রান্ত হল। দেশজুড়ে এখন আক্রান্তের সংখ্যা ১১।

সূত্রের খবর, গত শুক্রবার অসম মেডিক্যাল কলেজে (Assam Medical College) একটি ১০ মাসের শিশুর শরীরে এইচএমপি ভাইরাসে আক্রান্ত হওয়ার খবর সামনে এসেছে। হাসপাতাল থেকে জানানো হয়েছে, চার দিন আগে ওই শিশুটিকে হাসপাতালে ভর্তি করা হয়। তাঁর শরীরে জ্বর ছিল। সঙ্গে ছিল ঠান্ডা লাগা, সর্দি ও কাশির সমস্যাও। তাই সমস্ত লক্ষ্মন দেখে তৎক্ষণাৎ শিশুটির এইচএমপি ভাইরাসের পরীক্ষা করা হয়। রিপোর্ট আসে পজিটিভ।

আরও পড়ুন: প্রধানমন্ত্রী হয়েও আক্ষেপ! গোপন কথা বলে ফেললেন মোদি

তবে এই বিষয়ে অসম মেডিক্যাল কলেজের সুপার ধ্রুবজ্যোতি ভুঁইয়া জানান, বর্তমানে আক্রান্ত শিশুটির শারীরিক অবস্থাত স্থিতিশীল। ভয় পাওয়ার মতো কোনও ঘটনা ঘটেনি বলেই জানিয়েছেন তিনি। একইসঙ্গে দেশেও এইচএমপি ভাইরাসের ছড়িয়ে পড়ার বিষয়ে সেভাবে আতঙ্কিত হওয়ার কিছু নেই।

এদিকে আসামের স্বাস্থ্যমন্ত্রী (Health Minister) অশোক সিংহলও সঙ্ক্রমণ নিয়ে আতঙ্কিত হতে বারণ করেছেন। তিনি জানান, “এইচএমপি নতুন নয় একেবারেই। রাজ্য সরকার এ বিষয়ে সম্পূর্ণ প্রস্তুতি রয়েছে। কেন্দ্রীয় সরকার এইচএমপি নিয়ে যে নির্দেশিকা জারি করেছে, তা কার্যক্ষেত্রে প্রয়োগ করতেও আমরা প্রস্তুত।” তিনি আরও জানান, সম্পূর্ন পরিস্থিতি নিয়ন্ত্রণে রয়েছে।

দেখুন আরও খবর:

The post আরও এক শিশুর শরীরে HMPV! এবার কোন রাজ্যে সংক্রমণ? appeared first on KolkataTV.